විශුද්ධිකරණයයේ දී යොදා ගැනෙන ඉදිරිපෙළ සමාගම් නියමාකාරයෙන් නීත්‍යානුකූල ආර්ථික කටයුතු වල නිරත වුවද, අනියමින් අපරාධකරුවන්ගේ පාලනයට නතු වීමේ අවදානමක් තිබේ. අනෙක් අතට මෙවැනි ඉදිරිපෙළ සමාගම් ඇතැම් විට වෙළඳ පොළ මිලට වඩා අඩුවෙන් භාණ්ඩ හා සේවා සැපයිය හැකි පරිදි සහනාධාර ලබන නිසා ආර්ථිකයේ සෙසු තරඟකාරි ආයතන දුෂ්කරතා වලට මුහුණ දිය හැක. එහි ප‍්‍රතිඵලයක් ලෙස සමස්ත වෙළඳපොළ යන්ත‍්‍රණය බිඳ වැටීම ද සිදුවිය හැක. ඒකාධිකාරි තත්වයන් පැන නැඟීම, ආර්ථිකයේ ඇතැම් අංශ වලට සම්පත් කේන්ද්‍රගතවීම ආදී බලපෑම් එල්ල විය හැකි අතර, මෙබ`දු වැරදි සහගත සම්පත් උපයෝජනය තුළින් ආර්ථික හා මිළ ස්ථායිතාවය බිඳ වැටිය හැක.අපරාධ  ඉහළ යාමද, මුදල් විශුද්ධිකරණයය මගින් සිදුවේ. මුදල් විශුද්ධිකරණයය සාර්ථකව ක‍්‍රියාත්මක වන නිසා අපරාධ ක‍්‍රියාවල නිරත වීම බෙහෙවින් ලාභදායක වේ. අනෙක් අතට මුදල් විශුද්ධිකරණය කටයුතු සාර්ථක ලෙස පවත්වා ගැනීමට පහසුකම් සැපයෙන පරිදි මූල්‍යායතන නිලධාරීන් වෘත්තිකයන් නීතිය ක‍්‍රියාත්මක කරන නිලධාරීන්, නියාමකයන් මෙන්ම අධිකරණය ද අල්ලස් ආදී ක‍්‍රියාවලට නැඹුරු කරවීමට ඉඩ ඇති අතර අපරාධ හා ඉහළ යාමට මුදල් විශුද්ධිකරණයය හොද උත්තේජනයක